*Ordinul presedintelui A.N.R.S.C. nr. 14 din 19 ianuarie 2024 privind modificarea tarifelor de acordare şi menţinere a licenţelor/autorizaţiilor eliberate în domeniul serviciilor de utilităţi publice aflate în sfera de reglementare a Autorităţii Naţionale de Reglementare pentru Serviciile Comunitare de Utilităţi Publice*

Publicat în  Monitorul Oficial nr. 73 din 26 ianuarie 2024

Având în vedere dispoziţiile:

– art. 65 alin. (1) din Regulamentul privind acordarea licenţelor în domeniul serviciilor de utilităţi publice aflate în sfera de reglementare a Autorităţii Naţionale de Reglementare pentru Serviciile Comunitare de Utilităţi Publice, aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 100/2023;

– art. 19 alin. (6) din Regulamentul-cadru de autorizare a autorităţilor de autorizare pentru serviciile publice de transport local şi judeţean de persoane, aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 206/2007, cu modificările ulterioare;

– Referatului de aprobare al Direcţiei financiar, contabilitate, administrativ nr. 988.902 din 18.01.2024,

în temeiul prevederilor art. 4 alin. (4) din Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 22/2017, cu modificările şi completările ulterioare,

preşedintele Autorităţii Naţionale de Reglementare pentru Serviciile Comunitare de Utilităţi Publice emite prezentul ordin.

 Articolul I

 Anexa nr. 6 la Regulamentul privind acordarea licenţelor în domeniul serviciilor de utilităţi publice aflate în sfera de reglementare a Autorităţii Naţionale de Reglementare pentru Serviciile Comunitare de Utilităţi Publice, aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 100/2023, publicat în Monitorul Oficial al României, Partea I, nr. 181 din 3 martie 2023, se modifică şi se înlocuieşte cu anexa care face parte integrantă din prezentul ordin.

Articolul II

 La articolul 19 din Regulamentul-cadru de autorizare a autorităţilor de autorizare pentru serviciile publice de transport local şi judeţean de persoane, aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 206/2007, publicat în Monitorul Oficial al României, Partea I, nr. 756 din 7 noiembrie 2007, cu modificările ulterioare, alineatul (1) se modifică şi va avea următorul cuprins:

 Articolul 19

*(*1) Pentru eliberarea autorizaţiei, A.N.R.S.C. percepe un tarif de acordare a autorizaţiei de:

a)3.734 lei, pentru unităţi administrativ-teritoriale cu peste 300.000 de locuitori;

b)1.884 lei, pentru unităţi administrativ-teritoriale având între 50.000 şi 300.000 de locuitori inclusiv;

c)950 lei, pentru unităţi administrativ-teritoriale având între 10.000 şi 50.000 de locuitori inclusiv;

d)398 lei, pentru unităţi administrativ-teritoriale având până la 10.000 de locuitori inclusiv.

 Articolul III

Tarifele prevăzute la art. I şi II se aplică începând cu data de 1 a lunii următoare publicării prezentului ordin în Monitorul Oficial al României, Partea I.

 Articolul IV

Prezentul ordin se publică în Monitorul Oficial al României, Partea I.

 Preşedintele Autorităţii Naţionale de Reglementare

pentru Serviciile Comunitare de Utilităţi Publice,

 Ionel Tescaru

Bucureşti, 19 ianuarie 2024.

Nr. 14.

ANEXĂ

(Anexa nr. 6 la regulament)

TARIFE

pentru acordarea şi menţinerea licenţelor

Tarifele pentru acordarea licenţelor, respectiv tarifele anuale pentru menţinerea licenţelor sunt cele din tabelul următor:

|  |  |  |
| --- | --- | --- |
| Nr. crt. | Serviciul/Activitatea | Valoare tarif (lei) |
| Clasa 1 | Clasa 2 | Clasa 3 |
| 1 | Serviciul public de alimentare cu apă şi de canalizare | 41.500 | 18.450 | 2.240 |
| 2 | Serviciul public de alimentare cu apă | 27.750 | 14.050 | 1.850 |
| 3 | Captarea şi transportul apei brute | 18.450 | 9.250 | 1.320 |
| 4 | Tratarea apei brute | 11.250 | 5.850 | 1.770 |
| 5 | Transportul şi înmagazinarea apei potabile | 12.200 | 6.150 | 880 |
| 6 | Distribuţia apei potabile | 12.200 | 6.150 | 880 |
| 7 | Serviciul public de canalizare | 16.750 | 5.850 | 1.160 |
| 8 | Colectarea, transportul şi evacuarea apelor uzate de la utilizatori la staţiile de epurare | 8.450 | 3.000 | 600 |
| 9 | Epurarea apelor uzate şi evacuarea apei epurate în emisar | 8.450 | 3.000 | 600 |
| 10 | Colectarea, evacuarea şi tratarea adecvată a deşeurilor din gurile de scurgere a apelor pluviale şi asigurarea funcţionalităţii acestora | 3.600 | 1.450 | 600 |
| 11 | Evacuarea, tratarea şi depozitarea nămolurilor şi a altor deşeuri similare derivate din activităţile serviciului public de canalizare | 3.600 | 1.450 | 600 |
| 12 | Evacuarea apelor pluviale şi de suprafaţă din intravilanul localităţilor | 3.600 | 1.450 | 600 |
| 13 | Serviciul public inteligent alternativ pentru procesarea apelor uzate | 2.600 | 1.050 | 520 |
| 14 | Serviciul public de salubrizare a localităţilor | 55.050 | 27.750 | 2.800 |
| 15 | Colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat | 36.850 | 18.350 | 2.240 |
| 16 | Operarea centrelor de colectare prin aport voluntar a deşeurilor de la persoanele fizice | 8.350 | 4.200 | 630 |
| 17 | Transferul deşeurilor municipale în staţii de transfer | 8.350 | 4.200 | 630 |
| 18 | Sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare | 14.750 | 7.400 | 940 |
| 19 | Tratarea aerobă a biodeşeurilor colectate separat în instalaţii de compostare | 11.100 | 5.700 | 940 |
| 20 | Tratarea anaerobă a biodeşeurilor colectate separat în instalaţii de digestie anaerobă | 11.100 | 5.700 | 940 |
| 21 | Tratarea deşeurilor municipale cu potenţial energetic în instalaţii de incinerare cu eficienţă energetică ridicată | 11.100 | 5.700 | 940 |
| 22 | Tratarea mecano-biologică a deşeurilor reziduale în instalaţii de tratare mecano-biologică şi/sau în instalaţii integrate de tratare | 15.600 | 7.800 | 1.040 |
| 23 | Eliminarea prin depozitare a deşeurilor reziduale, la depozitele de deşeuri nepericuloase | 18.350 | 9.250 | 1.850 |
| 24 | Măturatul, spălatul şi stropitul căilor publice din localitate | 13.000 | 6.600 | 960 |
| 25 | Curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ | 14.900 | 7.500 | 1.160 |
| 26 | Dezinsecţia, dezinfecţia şi deratizarea | 18.350 | 9.250 | 1.490 |
| 27 | Serviciul de iluminat public local | 55.050 | 22.250 | 3.660 |

------